અરુણોદય મધ્ય પ્રદેશના રાજપૂત પરિવારનો છે. તે કૉન્ગ્રેસના ટોચના નેતા દિવંગત અજુર્ન સિંહનો પૌત્ર છે અને તેના પિતા અજય સિંહ મધ્ય પ્રદેશની વિધાનસભામાં વિરોધપક્ષના નેતા રહી ચૂક્યા છે. અમેરિકાની યુનિવર્સિટીમાંથી ગ્રૅજ્યુએટ થયા પછી અરુણોદયે ન્યુ યૉર્ક ફિલ્મ ઍકૅડેમીમાં ઍક્ટિંગનો ર્કોસ કર્યો છે. ત્યાર બાદ તેણે ૨૦૦૯માં આવેલી ‘સિકંદર’થી બૉલીવુડમાં એન્ટ્રી લીધી હતી અને ત્યાર બાદ ‘આઈશા’ અને ‘મર્ચિ’માં કામ કર્યું હતું. જોકે તેને સૌથી વધારે લોકપ્રિયતા મળી ૨૦૧૧માં રિલીઝ થયેલી ડિરેક્ટર સુધીર મિશ્રાની ‘યહ સાલી ઝિંંદગી’થી. આ ફિલ્મમાં તે દમદાર અભિનય અને સહકલાકાર અદિતિ રાવ હૈદરી સાથેના બાવીસ કિસિંગ સીનને કારણે લોકોનું ધ્યાન પોતાની તરફ ખેંચવામાં સફળ રહ્યો હતો. આ રોલ માટે તેને બેસ્ટ સપોર્ટિંગ ઍક્ટરનો સ્ક્રીન અવૉર્ડ પણ મળ્યો હતો.